ddrg/super_eurlex huggingface dataset:
2.

Lisätään 2 artiklaan 9 kohta seuraavasti: ”9. Suuntaviivojen EKP/2014/60 77 artiklassa asetettuja vaatimuksia ei sovelleta mezzanine-etuoikeusluokan omaisuusvakuudellisiin arvopapereihin, jotka kelpaavat ostettaviksi ABSPP-ohjelmassa vain, jos a) niiden vakuutena on takaus, i) joka täyttää jälkimarkkinakelpoisten omaisuuserien takauksille suuntaviivojen EKP/2014/60 neljännen osan IV osaston 114, 115, 117 ja 118 artiklassa asetetut vaatimukset ja ii) jonka takaajalla on suuntaviivojen EKP/2014/60 83 artiklan c kohdan mukainen ja vähintään yhden hyväksytyn ulkoisen luottoluokituslaitoksen antama luottokelpoisuusarviointi, joka on julkisen luottoluokituksen muodossa ja vastaa vähintään eurojärjestelmän yhdenmukaistetun luottoluokitusasteikon luokkaa 3, ja b) ne täyttävät kaikki muut ABSPP-ohjelman mukaan sovellettavat kelpoisuusvaatimukset. Tässä päätöksessä ’mezzanine-etuoikeusluokalla’ tarkoitetaan omaisuusvakuudellisten arvopaperien liikkeeseenlaskun etuoikeusluokkaa, jolla maksujen etuoikeusjärjestyksen mukaan täytäntöönpanon tapahtuessa ja soveltuvin osin nopeutetun takaisinmaksun tapahtuessa on tarjousesitteen mukaan a) huonompi etuoikeus suuntaviivojen EKP/2014/60 77 artiklassa tarkoitetulla tavalla saman omaisuusvakuudellisen arvopaperin liikkeeseenlaskun parhaaseen etuoikeusluokkaan tai alaluokkiin nähden ja b) parempi etuoikeus huonoimpaan etuoikeusluokkaan tai sellaisiin alaluokkiin nähden, jotka ensimmäisenä kantavat arvopaperistetuista vastuista aiheutuvat tappiot ja jotka siten suojaavat riskiltään toiseksi suurinta etuoikeusluokkaa tai soveltuvin osin parempia etuoikeusluokkia tai alaluokkia.”
”5.

Ahmed Ali Abdullah Saleh (alias: Ahmed Ali Abdullah Al-Ahmar) Arvonimi: Entinen suurlähettiläs, entinen prikaatikenraali Syntymäaika: 25. heinäkuuta 1972Kansalaisuus: Jemenin kansalainen Passin nro: a) nimellä Ahmed Ali Abdullah Saleh myönnetty Jemenin passi numero 17979 (viitataan alla olevassa diplomaatin henkilönumerossa 31/2013/20/003140) b) nimellä Ahmed Ali Abdullah Al-Ahmar 8.11.2005 myönnetty Jemenin passi numero 02117777 c) nimellä Ahmed Ali Abdullah Al-Ahmar 3.12.2014 myönnetty Jemenin passi numero 06070777 Osoite: Yhdistyneet arabiemiirikunnat Muut tiedot: Ollut keskeisessä asemassa huthien sotilaallisen etenemisen edistämisessä. On osallistunut Jemenin rauhaa, turvallisuutta tai vakautta uhkaaviin tekoihin. Ahmed Saleh on Jemenin tasavallan entisen presidentin Ali Abdullah Salehin poika. Ahmed Ali Abdullah Saleh on kotoisin Bayt al-Ahmar nimellä tunnetulta alueelta, joka sijaitsee noin 20 kilometriä kaakkoon pääkaupungista Sanaasta. Yhdistyneiden arabiemiirikuntien ulkoministeriön 7.7.2013 nimellä Ahmed Ali Abdullah Saleh myöntämä diplomaatin henkilökortti nro 31/2013/20/003140; nykyinen voimassaolo: peruttu. YK nimesi: 14.4.2015. Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi: Ahmed Ali Saleh on toiminut murentaakseen presidentti Hadin arvovallan, tehdäkseen tyhjiksi Hadin pyrkimykset uudistaa sotilasvoimia ja estääkseen Jemenin rauhanomaista siirtymistä demokratiaan. Saleh on ollut keskeisessä asemassa huthien sotilaallisen etenemisen edistämisessä. Ahmed Ali Saleh on toimittanut helmikuun 2013 puolivälistä lähtien tuhansia uusia kiväärejä tasavaltalaiskaartin prikaateille ja tunnistamattomille heimosheikeille. Aseet hankittiin alun perin vuonna 2010, ja ne oli tarkoitettu niiden vastaanottajien lojaalisuuden saamiseksi, jotta myöhempänä ajankohtana saataisiin poliittista hyötyä. Sen jälkeen kun Salehin isä, Jemenin tasavallan entinen presidentti Ali Abdullah Saleh, luopui Jemenin presidentin virasta vuonna 2011, Ahmed Ali Saleh säilytti tehtävänsä Jemenin tasavaltalaiskaartin komentajana. Hieman yli vuotta myöhemmin presidentti Hadi erotti Salehin tehtävästään, mutta tämä säilytti merkittävän vaikutusvallan Jemenin sotilasvoimissa senkin jälkeen, kun hänet oli siirretty syrjään komentajan tehtävästä. YK nimesi Ali Abdullah Salehin Yhdistyneiden kansakuntien turvallisuusneuvoston päätöslauselmalla 2140 marraskuussa 2014.”
(13)

Jos asetuksessa (EY) N:o 882/2004 ja tässä päätöksessä tarkoitettuun tiedonvaihtoon sisältyy henkilötietojen käsittelyä, olisi suoritettava perusteellinen arviointi sen varmistamiseksi, että henkilötietojen käsittely on välttämätöntä tehokkaan hallinnollisen avunannon ja yhteistyön tavoitteiden saavuttamisen kannalta ja että siinä noudatetaan Euroopan parlamentin ja neuvoston direktiivin 95/46/EY (4) kansallisia täytäntöönpanosäännöksiä ja Euroopan parlamentin ja neuvoston asetusta (EY) N:o 45/2001 (5). Jos harkitaan direktiivissä 95/46/EY ja asetuksessa (EY) N:o 45/2001 vahvistettuja tiettyjä rekisteröidyn oikeuksia ja rekisterinpitäjien velvollisuuksia koskevia poikkeuksia ja rajoituksia direktiivin 95/46/EY 13 artiklan 1 kohdan d ja f alakohdassa ja asetuksen (EY) N:o 45/2001 20 artiklan 1 kohdan a ja e alakohdassa tarkoitettujen etujen turvaamiseksi, kyseisiä poikkeuksia ja rajoituksia voidaan soveltaa vain, jos ne ovat välttämättömiä ja oikeassa suhteessa tavoitteeseen. Rekisteröityjen oikeuksien rajoittamisen olisi oltava toimenpide, joka on välttämätön toimivaltaisten viranomaisten suorittaman virallisen valvonnan ja elintarvike- tai rehulainsäädännön noudattamisen arvioinnin häiritsemisen estämiseksi. Rekisteröityjen oikeuksia voidaan direktiivin 95/46/EY ja asetuksen (EY) N:o 45/2001 mukaisesti rajoittaa erityisesti silloin, kun toteutetaan havainnointitoimia tai salaisen tarkkailun toimia ja oikeuksien myöntäminen vaarantaisi virallisen valvonnan tai tutkimusten tarkoitusperän tai heikentäisi sitä. Tietosuojan korkean tason takaamiseksi on asianmukaista asettaa enimmäisaika sen varmistamiseksi, etteivät henkilötiedot jää AAC-järjestelmään pidemmäksi aikaa kuin on tarpeen asetuksen (EY) N:o 882/2004 IV osastossa vahvistettujen sääntöjen mukaisuuden saavuttamiseksi. Henkilötietojen säilyttämiselle olisi asetettava viiden vuoden määräaika, joka alkaa hallinnollisen avunannon ja yhteistyön menettelyn päättämisestä ja jonka umpeuduttua henkilötiedot on poistettava AAC-järjestelmästä. Kyseinen säilyttämisaika on tarpeen, jotta yhdyselimillä ja komissiolla olisi hallinnollisen avunannon ja yhteistyön menettelyn päättämisen jälkeen mahdollisuus päästä käsiksi tietoihin riittävän pitkän aikaa, jotta toistuvat, toisiinsa liittyvät tai laajaa aluetta koskevat elintarvike- tai rehulainsäädännön noudattamatta jättämiset voidaan tunnistaa ajoissa.
2)

Korvataan 15 artiklan 1, 2, 5 ja 6 kohta seuraavasti: ”1. Jäsenvaltioiden on tarkastettava alueellaan, myös merisatamissaan ja lentoasemillaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta, erityisesti merioikeutta ja asiaan liittyviä kansainvälisiä siviili-ilmailua koskevia sopimuksia, noudattaen kaikki Iraniin lähtevät ja sieltä saapuvat rahdit, jos niillä on tietoja, joiden nojalla on perusteltua syytä olettaa, että rahti sisältää tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti. 2. Jäsenvaltiot voivat kansainvälistä oikeutta, erityisesti merioikeutta, noudattaen pyytää lippuvaltion suostumuksella alusten tarkastuksia aavalla merellä, jos niillä on tietoja, joiden nojalla on perusteltua syytä olettaa, että alusten rahtina on tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti. 5. Jos suoritetaan 1 tai 2 kohdassa tarkoitettu tarkastus, jäsenvaltioiden on takavarikoitava ja hävitettävä (esimerkiksi tuhoamalla, tekemällä käyttökelvottomiksi, varastoimalla tai siirtämällä tavarat hävitettäviksi muuhun valtioon kuin alkuperä- tai määrävaltioon) tuotteet, joita on ryhdytty toimittamaan, myymään, siirtämään tai viemään tämän päätöksen vastaisesti. Takavarikointi ja hävittäminen toteutetaan maahantuojan kustannuksella tai, jollei kustannuksia voida periä maahantuojalta, ne voidaan kansallisen lainsäädännön mukaisesti periä keneltä tahansa muulta henkilöltä tai yhteisöltä, joka on vastuussa aiotusta laittomasta toimituksesta, myynnistä, siirrosta tai viennistä. 6. Kielletään jäsenvaltioiden kansalaisten harjoittama tai jäsenvaltioiden lainkäyttövaltaan kuuluvalta alueelta käsin tapahtuva polttoainetäydennyspalvelujen tai aluksille suunnattujen muiden täydennys- tai huoltopalvelujen tarjoaminen iranilaisessa omistuksessa tai sopimuksen perusteella iranilaisessa käytössä oleville aluksille, vuokratut alukset mukaan lukien, jos näillä on tietoja, joiden nojalla on perusteltua syytä olettaa, että alusten rahtina on tuotteita, joita on ryhdytty toimittamaan, myymään, siirtämään tai viemään tämän päätöksen vastaisesti, paitsi jos tällaisten palvelujen tarjoaminen on tarpeen humanitaarisia tarkoituksia varten tai kunnes rahti on tarkastettu ja tarvittaessa takavarikoitu ja hävitetty 1, 2 ja 5 kohdan mukaisesti.”
(5)

Rahoitus- ja talouskriisi on paljastanut ja korostanut merkittäviä heikkouksia unionin ja jäsenvaltioiden talouksissa. Kriisi toi myös esiin jäsenvaltioiden talouksien ja työmarkkinoiden tiiviin keskinäisen riippuvuuden. Keskeisenä haasteena on varmistaa, että unioni siirtyy tilaan, jossa kasvu on älykästä, kestävää ja osallisuutta edistävää ja jossa luodaan työpaikkoja. Tämä edellyttää yhteensovitettuja, kunnianhimoisia ja tehokkaita toimia sekä unionin että jäsenvaltioiden tasolla Euroopan unionista tehdyn sopimuksen ja unionin talouden ohjausjärjestelmän mukaisesti. Tarjonta- ja kysyntäpuolen toimenpiteiden yhdistämisellä näillä politiikan toimilla on määrä edistää investointeja, saada aikaan entistä vahvempi sitoutuminen rakenneuudistuksiin ja vastuullisen finanssipolitiikan harjoittaminen, samalla kun otetaan huomioon niiden työllisyys- ja sosiaalipoliittiset vaikutukset. Neuvoston ja komission vuonna 2015 hyväksymän yhteisen työllisyysraportin keskeisten työllisyys- ja sosiaalisten indikaattorien tulostaulu on tältä osin erityisen hyödyllinen väline, koska sen avulla voidaan havaita ajoissa keskeiset työllisyys- ja sosiaaliset ongelmat ja eroavuudet ja tunnistaa alueet, joilla tarvitaan eniten poliittisia toimia.
(6)

Tätä varten komission ja jäsenvaltioiden olisi ilman aiheetonta viivästystä sen jälkeen, kun komissio on julkaissut liikkeeseen laskettujen päästöoikeuksien kokonaismäärän kyseisen vuoden 15 päivään toukokuuta mennessä, varmistettava, että yhteisen huutokauppapaikan ja tapauksen mukaan muiden huutokauppapaikkojen huutokauppojen aikatauluja mukautetaan varantoon lisättyjen tai varannosta vapautettavien päästöoikeuksien huomioon ottamiseksi. Huutokaupattavien päästöoikeuksien määrän mukauttaminen olisi jaettava 12 kuukauden jaksolle alkaen siitä, kun sovellettavaan huutokaupan aikatauluun on tehty muutos. Koska huutokauppaprosessin on toimittava moitteettomasti, komission asetuksessa (EU) N:o 1031/2010 (4) olisi tarvittaessa vahvistettava mukauttamista koskevat yksityiskohtaiset säännökset.
(2)

Täytäntöönpanopäätöksen (EU) 2015/144 1 artiklan ensimmäisen kohdan bulgarian, tšekin, tanskan, hollannin, englannin, viron, suomen, saksan, kreikan, unkarin, italian, latvian, maltan, puolan, portugalin, romanian, slovakin, sloveenin, espanjan ja ruotsin kielitoisinnossa viitataan ”tauteihin, jotka on mainittu kyseisen asetuksen liitteessä I”. Edellä luetelluissa kielitoisinnoissa ei ole mainittu, mihin asetukseen liite I kuuluu, joten kohtaa on tarpeen selkeyttää lisäämällä siihen selkeä viittaus asetukseen (EU) N:o 652/2014. Lisäksi kyseisen kohdan kroaatinkielisessä toisinnossa on erilainen sanamuoto, joka viittaa myös asetuksen (EU) N:o 652/2014 6 artiklan 1 kohtaan. Näin ollen kroaatinkielinen toisinto olisi yhdenmukaistettava muiden kielitoisintojen kanssa.
Korvataan 6 artikla seuraavasti:

”6 artikla

Poikkeus kiellosta saattaa markkinoille nautaeläimistä ja luonnonvaraisista märehtijöistä saatuja lihavalmisteita

1. Poiketen 3 artiklan 2 kohdan a alakohdassa säädetystä kiellosta toimivaltainen viranomainen voi antaa luvan saattaa markkinoille tuoreesta lihasta rajoitusvyöhykkeellä tuotettuja lihavalmisteita, jotka on saatu nautaeläimistä ja luonnonvaraisista märehtijöistä,

a) jotka on pidetty rajoitusvyöhykkeellä sijaitsevilla tiloilla, joihin ei sovelleta direktiivin 92/119/ETY mukaisia rajoituksia; tai

b) jotka on teurastettu tai kaadettu ennen 21 päivää elokuuta 2015; tai

c) joita tarkoitetaan 4 artiklan 1 kohdassa; tai

d) jotka on pidetty ja teurastettu rajoitusvyöhykkeen ulkopuolella.

2. Toimivaltainen viranomainen voi antaa luvan saattaa markkinoille 1 kohdassa tarkoitettuja, kyseisen kohdan a, b tai c alakohdassa säädetyt edellytykset täyttäviä lihavalmisteita ainoastaan Kreikan alueella edellyttäen, että lihavalmisteille on tehty muu kuin erityiskäsittely, joka takaa, että lihavalmisteiden leikkauspinnassa ei ole enää tuoreen lihan ominaisuuksia.

Toimivaltaisen viranomaisen on varmistettava, että 1 kohdassa tarkoitettuja lihavalmisteita ei lähetetä muihin jäsenvaltioihin tai kolmansiin maihin.

3. Toimivaltainen viranomainen voi antaa luvan lähettää muihin jäsenvaltioihin lähetyksiä, jotka sisältävät 1 kohdan a, b ja c alakohdassa tarkoitetuista eläimistä saadusta tuoreesta lihasta tuotettuja lihavalmisteita, ainoastaan mikäli kyseisille lihavalmisteille on tehty erityiskäsittely ilmatiiviissä säiliössä siten, että Fo-arvo on vähintään 3, ja mikäli niiden mukana on asetuksen (EY) N:o 599/2004 liitteessä vahvistettu virallinen terveystodistus, jonka II osaan on täytettävä seuraava vakuutus:

’Lihavalmisteita, jotka ovat tietyistä lumpy skin -taudin vastaisista suojatoimenpiteistä Kreikassa 7 päivänä syyskuuta 2015 annetun komission täytäntöönpanopäätöksen (EU) 2015/1500 mukaisia.’

4. Toimivaltainen viranomainen voi antaa luvan lähettää muihin jäsenvaltioihin lähetyksiä, jotka sisältävät 1 kohdan d alakohdassa tarkoitetuista eläimistä saadusta tuoreesta lihasta tuotettuja lihavalmisteita, ainoastaan mikäli lihavalmisteelle on tehty muu kuin erityiskäsittely, joka takaa, että lihavalmisteiden leikkauspinnassa ei ole enää tuoreen lihan ominaisuuksia, ja mikäli niiden mukana on asetuksen (EY) N:o 599/2004 liitteessä vahvistettu virallinen terveystodistus, jonka II osaan on täytettävä seuraava vakuutus:
(3)

Perun toimivaltaista viranomaista pyydettiin antamaan riittävät takeet sen varmistamiseksi, että viruksen havaitsemiseen elävissä simpukoissa tähtäävässä seurantajärjestelmässä havaitut puutteet on korjattu. Suojatoimenpiteiden voimassaoloa on jatkettava siihen asti, kunnes Perun toimivaltaisten viranomaisten toteuttamien korjaavien toimenpiteiden vaikuttavuus on osoitettu. Komissio ei tähän päivään mennessä voi seurantaohjelman tulosten valossa päätellä, että Perussa tällä hetkellä käytössä olevalla tiettyjen simpukoiden valvontajärjestelmällä ja seurantasuunnitelmalla voitaisiin tarjota unionin lainsäädännössä vaaditut takeet.
1)

Muutetaan liite I seuraavasti: a) lisätään Belgiaa koskevassa osassa Brussels South Charleroi Airportia koskeva kohta kohdan Antwerpen/Anvers jälkeen seuraavasti: ”Brussels South Charleroi Airport BE CRL 4 A O(14)” b) muutetaan Espanjaa koskeva osa seuraavasti: i) korvataan À Coruña-Laxen satamaa koskeva kohta seuraavasti: ”A Coruña ES LCG 1 P HC, NHC” ii) lisätään À Coruñan satamaa koskevan muutetun kohdan jälkeen A Pobra-Ribeiraa koskeva kohta seuraavasti: ”A Pobra-Ribeira ES ZJF 1 P A Pobra do Caramiñal HC-T(FR)(3) Ribeira HC-T(FR)(3)” iii) korvataan Vilagarcía-Ribeira-Caramiñalin satamaa koskeva kohta seuraavasti: ”Vilagarcía ES VIL 1 P Vilagarcía HC, NHC” c) korvataan Ranskaa koskevassa osassa Roissy Charles-de-Gaullen lentoasemaa koskeva kohta seuraavasti: ”Roissy Charles-de-Gaulle FR CDG 4 A Air France HC-T(1), HC-NT, NHC-NT France Handling HC-T(1), HC-NT, NHC Station animalière U, E, O(14)” d) muutetaan Italiaa koskeva osa seuraavasti: i) lisätään Cagliarin satamaa koskeva kohta Bologna-Borgo Panigalea koskevan kohdan jälkeen seuraavasti: ”Cagliari IT CAG 1 P HC, NHC(2)” ii) korvataan Salernon satamaa koskeva kohta seuraavasti: ”Salerno IT SAL 1 P HC, NHC-T(FR), NHC-NT” iii) poistetaan Milano-Linaten ja Veronan lentoasemia koskevat kohdat; e) poistetaan Liettuaa koskevassa osassa Pagègiain rautatietä koskeva kohta; f) muutetaan Alankomaita koskeva osa seuraavasti: i) korvataan Amsterdamin lentoasemaa koskeva kohta seuraavasti: ”Amsterdam NL AMS 4 A Aviapartner Cargo B.V. HC(2), NHC-T(FR), NHC-NT(2) O(14) Schiphol Animal Centre U, E, O(14) KLM-2 U, E, O(14) Freshport HC(2), NHC(2) O(14)” ii) korvataan Amsterdamin satamaa koskeva kohta seuraavasti: ”Amsterdam NL AMS 1 P Cornelis Vrolijk HC-T(FR)(2)(3) Daalimpex, Velsen HC-T PCA HC(2), NHC(2) Kloosterboer Ijmuiden HC-T(FR) Blankendaal Coldstores, Velsen HC-T(FR)(2) Vriescentrum Vink Beverwijk BV HC-T(FR)(2)” g) muutetaan Yhdistynyttä kuningaskuntaa koskeva osa seuraavasti: i) korvataan Falmouthin satamaa koskeva kohta seuraavasti: ”Falmouth (*) GB FAL 1 P HC-T(1)(3) (*), NHC-NT(1)(3) (*)” ii) korvataan Heathrow'n lentoasemaa koskeva kohta seuraavasti: ”Heathrow GB LHR 4 A Eurobip HC(1)(2), NHC(2) Animal Reception Centre U, E, O”
(7)

Vuoden 2014 loppupuolelta lähtien kahdeksassa jäsenvaltiossa on todettu korkeapatogeenisen lintuinfluenssan H5-alatyypin taudinpurkauksia, mukaan lukien H5N1, siipikarjassa ja luonnonvaraisissa linnuissa. Kun korkeapatogeenistä lintuinfluenssaa on jatkuvasti esiintynyt tai säännöllisesti ilmennyt suurissa osissa Aasiaa ja Afrikkaa, Pohjois-Amerikkaa on koetellut ennennäkemättömän laaja epidemia. Epidemiologiset tutkimukset viittaavat vahvasti siihen, että virus on tarttunut siipikarjaparviin suorasta tai välillisestä kosketuksesta luonnonvaraisiin lintuihin sekä taudin horisontaalisen leviämisen kautta siipikarjaparvien välillä. Lisäksi Länsi-Afrikka taistelee parhaillaan mittavaa korkeapatogeenistä lintuinfluenssapurkausta vastaan oltuaan useiden vuosien ajan tartunnasta vapaa.
(1)

Verkon hallinnoija perusti komission asetuksen (EU) N:o 677/2011 (2) nojalla verkon hallintoneuvoston verkkotoimintojen hallinnointia ja niiden suorituskyvyn seuraamista koskevien toimenpiteiden hyväksymiseksi. Mainitussa asetuksessa säädetään, että tiettyjen organisaatioiden edustajat ovat verkon hallintoneuvoston äänivaltaisia jäseniä, että heillä on varajäsenet ja että kyseiset jäsenet ja heidän varajäsenensä nimitetään edustamiensa organisaatioiden ehdotuksesta. Siinä säädetään myös, että hallintoneuvostolla on oltava puheenjohtaja, joka on yksi hallintoneuvoston jäsenistä.
”159.

Oil industry Pension Fund Investment Company (OPIC)

No 234, Taleghani St, Teheran, Iran

OPIC antaa huomattavaa tukea Iranin hallitukselle tarjoamalla erilaisille Iranin hallitukseen yhteydessä oleville yhteisöille, mukaan lukien valtion omistamien yhtiöiden (Iranin kansallinen öljy-yhtiö, NIOC) tytäryhtiöt, rahoitusvaroja ja -palveluja öljy- ja kaasualan kehittämishankkeisiin. Lisäksi OPIC on omistanut Iranian Offshore Engineering Construction Company -yhtiön (IOEC), jonka EU on nimennyt pakotekohteeksi, koska se antaa logistista tukea Iranin hallitukselle. Öljy- ja kaasuala on Iranin hallitukselle huomattava rahoituksen lähde, ja Iranin energia-alan tuottamien öljytulojen ja Iranin toimien, joihin liittyy joukkotuhoaseiden leviämisen vaara, rahoituksen välillä on mahdollinen yhteys. OPIC:n johtaja on Naser Maleki, jonka Yhdistyneet kansakunnat on nimennyt sillä perusteella, että hän on Shahid Hemmat Industrial Groupin (SHIG) johtaja ja myös Iranin puolustusministeriön ja asevoimien logistiikkaministeriön (Ministry of Defence and Armed Forces Logistics, MODAFL) virkamies, joka valvoo Shahab-3-ohjusta (tällä hetkellä käytössä oleva Iranin pitkän kantaman ballistinen ohjus) koskevaa ohjelmaa. SHIG on yhteisö, jonka Yhdistyneet kansakunnat on nimennyt sillä perusteella, että se on Aerospace Industries Organisationin (AIO, joka on EU:n nimeämä yhteisö) alaorganisaatio, joka osallistuu Iranin ballististen ohjusten ohjelmaan. OPIC:lla on näin ollen välitön yhteys Iranin ydinalan toimintaan, johon liittyy joukkotuhoaseiden leviämisen vaara, tai ydinaseiden maaliinsaattamisjärjestelmien kehittämiseen.
6.

Lisätään artikla seuraavasti: ”39 a artikla Työsopimuksesta johtuvat velvoitteet 1. Maksun välittäjän on pidettävä kirjaa palkkalaskelmista sovellettavassa kansallisessa lainsäädännössä asetetun ajanjakson ajan ja vähintään vuoden ajan Euroopan parlamentin kulloisenkin vaalikauden päättymisestä. Kirjanpidossa on eriteltävä maksetut palkat ja verot sekä työnantajan ja työntekijän sosiaaliturvamaksut. Jos maksun välittäjän kanssa tehty sopimus päättyy ennen jäsenen toimikauden päättymistä, jäsenen valitsemalle uudelle 35 artiklan 3 kohdassa tarkoitetulle maksun välittäjälle on viipymättä toimitettava oikeaksi todistettu jäljennös palkkalaskelmien kirjanpidosta. 2. Avustajan on pidätyttävä kaikesta sellaisesta toiminnasta, joka on ristiriidassa hänen avustamansa jäsenen tai parlamentin etujen kanssa. Avustajan on ilmoitettava viipymättä jäsenelle, jos hän aikoo ryhtyä johonkin palkalliseen tai palkattomaan tehtäviensä hoitoon kuulumattomaan toimintaan tai asettua ehdolle vaaleissa. Avustajan on asuttava sellaisella etäisyydellä työskentelypaikalta, ettei se haittaa hänen tehtäviensä hoitamista. 3. Jäsenen on ilmoitettava asiasta vastaavalle yksikölle viipymättä kaikista työsuhteen muutoksista, joilla on vaikutusta avustajakuluihin, sekä avustajan aikomuksesta ryhtyä tehtäviensä hoitoon kuulumattomaan toimintaan tai asettua ehdolle vaaleissa. Jäsenen on varmistuttava siitä, että tehtävien hoitoon kuulumaton toiminta tai vaaleissa ehdolle asettuminen eivät haittaa avustajan tehtävien hoitamista eivätkä ole yhteensopimattomia unionin taloudellisten etujen kanssa. Asiasta vastaava yksikkö voi pyytää todisteita avustajan kanssa tätä varten tehdyistä järjestelyistä. 4. Paikallisen avustajan, joka aikoo asettua ehdolle vaaleissa, on meneteltävä vaalikampanjoja koskevan kansallisen lainsäädännön mukaisesti. Avustajan on oltava vuosilomalla tai palkattomalla vapaalla vähintään virallisen vaalikampanjan ajan. Jos avustaja tulee valituksi, hänestä aiheutuvien kulujen korvaaminen päättyy, jollei toimiteta todisteita siitä, että avustajan uusi tehtävä on yhteensopiva parlamentin avustajan tehtävien kanssa. 5. Jäsenen ja avustajan väliseen sopimukseen on sisällytettävä 2 ja 4 kohdassa esitetyt velvoitteet.”.
(3)

Slovenia on pyytänyt kirjeissään, jotka komissio on kirjannut vastaanotetuiksi 27 päivänä toukokuuta 2015 ja 17 päivänä kesäkuuta 2015, lupaa pidentää direktiivin 2006/112/EY 287 artiklan 15 kohdasta poikkeavan toimenpiteen voimassaoloaikaa vapauttaakseen jatkossakin arvonlisäverosta sellaiset verovelvolliset, joiden vuosittainen liikevaihto on enintään 50 000 euroa. Tämän toimenpiteen johdosta nämä verovelvolliset olisivat edelleen vapautettuja tietyistä tai kaikista direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista.
Yritys ABCR Dr. Braunagel GmbH & Co.KG (DE) Arkema France (FR) ATELIERS BIGATA (FR) BASF Agri-Production S.A.S. (FR) Esto plus s.r.o. (CZ) EUSEBI IMPIANTI SRL (IT) EUSEBI SERVICE SRL (IT) Fire Fighting Enterprises Ltd (UK) GIELLE DI LUIGI GALANTUCCI (IT) Halon & Refrigerant Services Ltd (UK) INTERGEO LTD (EL) Meridian Technical Services Limited (UK) Safety Hi-Tech srl (IT) Savi Technologie sp. z o.o. (PL)
(5)

Raivotaudin hävittämisohjelmalle Latviassa vuonna 2014 vahvistetussa uudessa unionin rahoitusosuuden enimmäismäärässä on virhe. Jos Valko-Venäjän puskurivyöhykkeellä toteutettava ohjelma suoritetaan asianmukaisella tavalla ja kaikki 400 000 euroa käytetään, täytäntöönpanopäätöksen 2013/722/EU, sellaisena kuin se on muutettuna, 11 artiklan 6 kohdan c alakohdan vi alakohdan ja 11 artiklan 7 kohdan c alakohdan ii alakohdan mukaan Latviassa toteutettavalle ohjelman osalle ei olisi saatavilla lisää unionin rahoitustukea. Tämä on ristiriidassa raivotaudin hävittämistä Euroopan unionista koskevan kokonaisvaltaisen strategian kanssa, sillä tämä strategia perustuu taudin hävittämiseen jäsenvaltioista ja puskurivyöhykkeiden luomiseen unionin ulkorajoille sen estämiseksi, ettei tauti kulkeudu uudelleen unioniin.